  Туспуктэм: Ижкар администрацилэн пресс-службаез Майя Бывальцева Нимысьтыз ожгар ужрадэ пыриськисьёслы синпелетъёс усьтӥзы Ижкарын но Можгаын. Со сярысь Удмуртиысь тӧролэн но кивалтэтлэн пресс-службазы ивортӥз. Можгаын Россилэн Героезлы, гвардиысь старшой лейтенантлы Александр Ефимовлы бюст пуктӥзы. 2022-тӥ арын южтолэзе со группаысьтыз пиосты утён понна аслэсьтыз улонзэ сётӥз. Туспуктэм: stnikolay.cerkov.ru Толсуре Александр Ефимовлэсь нимзэ Можгаысь 8 номеро гимназилы сётӥзы. « Ми нокинэ ӧм кышкатъялэ но ум кышкатӥське, но ми ум лэзе милемыз мыс кылляны, йӧскалык данлыкмес лёганы, ӟуч кылын вераськисьёсты ултӥяны но быдтыны. Сыӵе юрӟым малпанъёслы пумит асьмелэн армимы но гаврдиысь старшой лейтенант Ефимов Александр Александрович кадь геройёс но кунмылэн трос-трос мукет патриотъёсыз султӥзы » Сергей Маев, Можгалэн дано кунмуртэз, генерал-полковник 24-тӥ тулыспалэ, нимысьтыз ожгар ужрад кутсконлы одӥг ар тырмон нуналэ, Ижкарын Пиналъёслэн (быдэ вуымтэослэн) творчествоя дворецсы вӧзысь скверын «Защитникам Донбасса» синпелетэз усьтӥзы. Сое Россиысь калык суредась Салават Щербаков кылдытӥз. Со пичи нылаш нимысьтыз ожгар ужрадысь бертӥсь ожгарчиез пумита шуыса возьматӥз. « Воргоронъёсмы туж кужмоесь, малы ке шуоно мышказы оскымон, юн огазеяськем тыл вань. Кышномуртъёсмы вылын но бадӟым кылкутон – ми пиналъёсмес, матысь адямиосмес утьыны кулэ. Карын улӥсьёслэсь туж бадӟым юрттэтсэс шӧдӥськом, соос милемыз огнамес уг кельто. Воргоронъёсмы бертозы но ваньмыз умой луоз шуыса оскисько » Лилия Мартынова, нимысьтыз ожгар ужрадэ пыриськисьлэн кышноез Тодэ вайытом. Ярын нимысьтыз ожгар ужрадын бырем ожгарчилы буре ваён пул усьтӥзы. Тегъёс: нимысьтызужрад синпелет Можга Ижкар Удмуртия  